CELEX: 62014CA0040
Language: fi
Date: 2014-11-20 00:00:00
Title: Asia C-40/14: Unionin tuomioistuimen tuomio (kahdeksas jaosto) 20.11.2014 (ennakkoratkaisupyyntö, jonka on esittänyt Cour de cassation – Ranska) – Direction générale des douanes et droits indirects, Chef de l’Agence de poursuites de la Direction nationale du renseignement et des enquêtes douanières ja Direction régionale des douanes et droits indirects de Lyon v. Utopia SARL (Ennakkoratkaisupyyntö — Tulliliitto ja yhteinen tullitariffi — Tuontitullittomuus — Erityisesti laboratorioissa käytettäviksi valmistellut eläimet — Julkinen tai yleishyödyllinen laitos tai yksityinen luvan saanut laitos — Tuoja, jolla on asiakkaina tällaisia laitoksia — Pakkaukset — Eläinten kuljetushäkit)

26.1.2015   
            
            
               FI
            
            
               Euroopan unionin virallinen lehti
            
            
               C 26/8
            
         Unionin tuomioistuimen tuomio (kahdeksas jaosto) 20.11.2014 (ennakkoratkaisupyyntö, jonka on esittänyt Cour de cassation – Ranska) – Direction générale des douanes et droits indirects, Chef de l’Agence de poursuites de la Direction nationale du renseignement et des enquêtes douanières ja Direction régionale des douanes et droits indirects de Lyon v. Utopia SARL
   (Asia C-40/14) (1)
   
   ((Ennakkoratkaisupyyntö - Tulliliitto ja yhteinen tullitariffi - Tuontitullittomuus - Erityisesti laboratorioissa käytettäviksi valmistellut eläimet - Julkinen tai yleishyödyllinen laitos tai yksityinen luvan saanut laitos - Tuoja, jolla on asiakkaina tällaisia laitoksia - Pakkaukset - Eläinten kuljetushäkit))
   (2015/C 026/10)
   Oikeudenkäyntikieli: ranska
   
      Ennakkoratkaisua pyytänyt tuomioistuin
   
   Cour de cassation
   
      Pääasian asianosaiset
   
   
      Valittajat: Direction générale des douanes et droits indirects, Chef de l’Agence de poursuites de la Direction nationale du renseignement et des enquêtes douanières ja Direction régionale des douanes et droits indirects de Lyon
   
      Vastapuoli: Utopia SARL
   
      Tuomiolauselma
   
   
               1)
            
            
               Yhteisön tullittomuusjärjestelmän luomisesta 28.3.1983 annetun neuvoston asetuksen (ETY) N:o 918/83, sellaisena kuin se on muutettuna asiakirjalla Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu, 60 artiklaa on tulkittava siten, että jos erityisesti laboratorioissa käytettäviksi valmistellut eläimet, jotka tuoja tuo Euroopan unionin alueelle, on tarkoitettu julkiselle tai yleishyödylliselle laitokselle tai yksityiselle luvan saaneelle laitokselle, jonka pääasiallisena tehtävänä on opetus tai tieteellinen tutkimus, tässä artiklassa tällaisille tavaroille säädetty tuontitullittomuus voidaan myöntää tälle tuojalle, vaikkei se itse olisi tällainen laitos.
            
         
               2)
            
            
               Tariffi- ja tilastonimikkeistöstä ja yhteisestä tullitariffista 23.7.1987 annetun neuvoston asetuksen (ETY) N:o 2658/87 liitteenä I olevan yhdistetyn nimikkeistön, sellaisena kuin se on muutettuna 11.9.2003 annetulla komission asetuksella (EY) N:o 1789/2003, yleisten tulkintasääntöjen 5 säännön b alakohtaa on tulkittava siten, että laboratoriotutkimuksiin tarkoitettujen elävien eläinten kuljettamiseen käytettävät häkit eivät kuulu pakkauspäällyksiin ja pakkausaineisiin, jotka on luokiteltava kuten niiden sisältämät tavarat.
            
         
      (1)  EUVL C 102, 7.4.2014.